Heikki Talvitie

Heikki Talvitie (s. 5. syyskuuta 1939 Viipuri) on suomalainen diplomaatti. Hän on toiminut suurlähettiläänä Belgradissa 1984–1988, Moskovassa 1988–1992 ja Tukholmassa 1996–2002. Talvitie on tunnettu Neuvostoliiton asiantuntija.

 Ura 
Talvitie valmistui Helsingin yliopistosta vuonna 1963 ja liittyi ulkoministeriön palvelukseen vuonna 1964. Hän on suurlähettilään tehtävien lisäksi työskennellyt Haagin lähetystössä sekä New Yorkissa YK-edustustossa. Hän työskenteli paljon ulkoasiainministeriön poliittisella osastolla ja 1. huhtikuuta 1971 lähtien raporttijaostolla, jonne saapui runsaasti salaista ja muuta materiaalia Suomen lähetystöistä ympäri maailmaa. Hänet nimitettiin YK-edustustoon 1. syyskuuta 1972 lukien.

Talvitie on työskentellyt ministerineuvos Moskovassa 1976–1980. Ulkoasiainministeriön toimistopäällikkö hän oli 1980–1982 ja ulkoasiainministeriön neuvottelevana virkamiehenä 1983–1984. Talvitie oli myös EU:n erikoisedustaja Kaukasiassa ja ETYJin erikoislähettiläänä Georgiassa.

Talvitie oli vuosina 2002–2014 Suomi–Venäjä-Seuran puheenjohtajanaSuomi-Venäjä-Seura ja seuran valtuuston puheenjohtaja vuodesta 2014 jaPaula Lehtomäki valittiin Suomi-Venäjä-seuran puheenjohtajaksi, Kaleva, 7.6.2014. Historian Ystäväin liiton puheenjohtaja vuosina 2001–2010 sekä Museoliiton puheenjohtaja vuodesta 2003.Pikkujättiläinen cd-levy. WSOY 1999. 

Talvitie erosi helmikuussa 2016 Suomi–Venäjä-Seuran valtuuston puheenjohtajuudesta. Talvitie kuului aiemmin Pietari-säätiön hallitukseen, jonka entisiltä jäseniltä PRH vaatii tuolloin yhteensä yli 10 miljoonan euron vahingonkorvauksia vahingoista, joita on aiheutunut lainvastaisista päätöksistä ja laiminlyönneistä Pietarin Suomi-taloon liittyen. Myöhemmin Helsingin käräjäoikeus hylkäsi PRH:n kanteen vanhentuneena.

Venäjän presidentti Vladimir Putin palkitsi 18.8.2014 Talvitien Ystävyyden kunniamerkillä ystävyyden ja yhteistyön vahvistamisesta Venäjän kanssa.

 Kritiikki 
Dosentti Jukka Seppinen on syyttänyt Talvitietä neuvostomyönteisten virkamiesten suosimisesta ja siitä ettei Talvitie Seppisen mukaan pyrkinyt patoamaan KGB:n vaikutusta Suomessa.Neuvostotiedustelu Suomessa 1917–91. Jukka Seppinen 2006. Gummerus.  Kääntäjä-kirjailija Jukka Mallinen on taas syyttänyt Talvitietä, että hänen puheenjohtajakaudella Suomi-Venäjä-Seuran viemisestä  Kremlin käsikassaraksi ja äänenkannattajaksi.

Talvitie on kommentoinut mediassa Venäjän sotilaallista toimintaa Georgiassa 2008 ja Ukrainassa 2014.Talouselämä: Suomi-Venäjä-seuran puheenjohtaja Ukrainan tilanteesta: "Mikä tahansa maa olisi toiminut samoin kuin Venäjä" Helsingin Sanomissa arvosteltiin Talvitietä Krimin valtausta puolustelevaksi.En jaksa kirjoittaa Venäjästä kauniisti, Helsingin Sanomat 27.10.2014. Vuonna 2024 lehti totesi Talvitien antaneen "arvovaltansa Putinin sylttytehtaan käyttöön" tämän esitettyä Putinia myötäileviä kantoja, jonka mukaan Ukrainan sota johtuisi siitä, että länsi ei ottanut huomioon  Venäjän turvallisuushuolia, Venäjän tiede- ja kulttuurikeskuksessa, Helsingissä.

 Kunnianosoitukset 

 kehyksetön|55x55px  Ystävyyden kunniamerkki (2014)

 Lähteet 


 Viitteet 

Luokka:Suomalaiset EU-virkamiehet
Luokka:Suomen Neuvostoliiton suurlähettiläät
Luokka:Suomen Venäjän suurlähettiläät
Luokka:Vuonna 1939 syntyneet
Luokka:Elävät henkilöt